Colocasia

Colocasia ialah genus tumbuhan berbunga dalam keluarga Araceae. Tumbuhan ini tempatan dari Asia Tenggara dan benua kecil India. Di Malaysia, tumbuhan ini disebut talas atau keladi.

Talas ditanam untuk mendapatkan umbinya yang merupakan sumber karbohidrat yang cukup penting. Hampir keseluruhan spesies dalam genus ini boleh dimakan. Contohnya, talas betul (Colocasia esculenta), talas telur (Colocasia antiquorum) dan talas padang (Colocasia gigantea).

Walaupun begitu, ubi tumbuhan ini turut mengandungi getah yang boleh menyebabkan kegatalan walaupun berbeza kandungannya. Oleh itu, talas atau ubi keladi harus dimasak terlebih dahulu sebelum dimakan. Pemakanannya juga tidak boleh berlebihan kerana boleh menyebabkan masalah kembung perut dan gangguan sistem pencernaan.

Spesies
 Colocasia affinis Schott   
 Colocasia antiquorum - talas telur, keladi telur  (kadang-kadang dijadikan sininom Colocasia esculenta)
 Colocasia esculenta  - talas betul, keladi minyak
 Colocasia fallax Schott - Tibet, Yunnan, Himalaya dan  Indochina
 Colocasia fontanesii Schott - Yunnan, Himalaya dan Indochina
 Colocasia gigantea (Blume) Hook.f. – - talas padang, keladi lambuk
 Colocasia hassanii H.Ara  - Bangladesh dan India
 Colocasia lihengiae C.L.Long & K.M.Liu -  Yunnan
 Colocasia mannii Hook.f. 
 Colocasia menglaensis J.T.Yin, H.Li & Z.F.Xu  - Yunnan, Laos, Myanmar, Thailand dan Vietnam 
 Colocasia oresbia A.Hay - Bangladesh dan Sabah
 Colocasia tonoimo A.Hay

Lihat juga
 Birah

Rujukan